Luka Dončić, vzhajajoča zvezda lige NBA, je še vedno vezan na Real Madrid, kjer so ga izklesali v košarkarja kakršen je danes. Med gostovanjem v eni zmed oddaj klubske televizije je nekaj besed naklonil tudi dolgoletnemu trenerju in prijatelju Pablu Lasu.

“Pozdravljen, Madrid, kako ste kaj? Najprej bi rad pozdravil vse madridiste in tudi Pabla Lasa. Kako si? Spremljam vaše tekme, želim vam vso srečo na tem svetu,” je Lasa pozdravil Dončić, njegove beseda pa so se prvega moža stroke zelo dotaknile: “Luka je poseben za nas, tako zame kot trenerja kot za vse košarkarje Reala. K nam je prišel s 13 leti in v mojih očeh je še vedno tisti otrok, ki ga je na trening pripeljala mama,” je čustveno odvrnil Laso.

🏀😃💬¡No te pierdas el mensaje que nos ha dejado @luka7doncic para todo el madridismo y en especial para @pablolaso!#RMBaloncesto | #HalaMadrid pic.twitter.com/LYd7DS3mTS — Real Madrid Basket (@RMBaloncesto) October 21, 2019

Še danes Luka rad obiskuje tekme Reala in s klopi spodbuja nekdanje soigralce. Navijači v Madridu ga še vedno neskončno cenijo, kar se je poznalo tudi ob njegovem zadnjem prihodu v WiZink Center, kjer je prejel stoječe ovacije.

Photo: Eurohoops